Návrh

Nariadenie vlády
Slovenskej republiky
z …… 2005

o ochrane zdravia pred  rizikami súvisiacimi s expozíciou vibráciám pri práci

Vláda Slovenskej republiky podľa § 2  ods. 1 písm.  e) zákona č. 19/2001 Z.z., ktorým sa ustanovujú podmienky vydávania aproximačných nariadení vlády Slovenskej republiky nariaďuje:

§ 1
Predmet úpravy

(1)	Toto nariadenie  vlády ustanovuje požiadavky na ochranu zamestnancov pred rizikami pre zdravie a bezpečnosť a na predchádzanie takým rizikám, ktoré vznikajú alebo môžu vznikať v dôsledku expozície vibráciám a otrasom (ďalej „vibrácie“) na pracovisku. 

(2)	Požiadavky tohto nariadenia vlády sa vzťahujú na všetky činnosti, pri ktorých sú zamestnanci počas pracovnej doby vystavení alebo môžu byť vystavení rizikám z pôsobenia vibrácií.

(3)	Ustanovenia všeobecne záväzných právnych predpisov) upravujúcich ochranu zdravia a bezpečnosti pri práci nie sú týmto nariadením vlády dotknuté. 

(4)	Definície pojmov pre účely tohto nariadenia vlády sú uvedené v prílohe č.2. 
	
§ 2
Limitné hodnoty expozície a akčné hodnoty expozície

Na ochranu zdravia a pre bezpečnosť pri práci s výskytom vibrácii prenášaných na človeka sa ustanovujú limitné hodnoty expozície a akčné hodnoty expozície, uvedené v prílohe č. 3.

§ 3
Určenie a posúdenie rizík z vibrácií

 Zamestnávateľ pri plnení povinností vyplývajúcich z osobitných predpisov1) posúdi, a ak je to potrebné, zabezpečí meranie vibrácií, ktorým sú zamestnanci exponovaní. 

(2)	Úroveň expozície sa stanovuje meraním podľa § 8 alebo posúdením pracovných postupov s využitím údajov o vibráciách používaných zariadení vrátane údajov poskytovaných výrobcom; ak je možné predpokladať prekročenie akčnej hodnoty expozície, musí sa vykonať meranie vibrácií.       

(3)	Posúdenie a meranie podľa odseku 1 plánujú a vykonávajú vo vhodných intervaloch kompetentné osoby alebo služby). 

(4)	Pri  posudzovaní rizika)  zamestnávateľ berie do úvahy najmä
úroveň, typ a trvanie expozície vrátane prerušovaných vibrácií alebo opakovaných otrasov a ich vplyvu na prekračovanie hodnôt podľa písm. b),
limitné hodnoty  expozície a akčné hodnoty expozície, ktoré sú uvedené v prílohe č. 3,
vplyvy  na zdravie a bezpečnosť zamestnancov osobitných skupín,)
nepriame  vplyvy, ktoré sa týkajú  bezpečnosti zamestnancov a vyplývajú zo vzájomného pôsobenia medzi vibráciami a pracoviskom,  alebo inými pracovnými prostriedkami; táto požiadavka sa uplatňuje, najmä ak vibrácie rušia správnu obsluhu ovládačov alebo rušia čítanie ukazovateľov, interferujú so stabilitou konštrukcií alebo bezpečnosťou spojov,
informácie poskytované výrobcami pracovných prostriedkov v súlade s príslušnými predpismi, ) 
existenciu doplnkového vybavenia navrhnutého na zníženie expozície vibráciám, 
g)	prekračovanie expozície zamestnanca vibráciám na celé telo  nad rámec normálneho pracovného času, za ktorý zodpovedá zamestnávateľ, 
h)	úroveň vibrácií v oddychových priestoroch, za ktoré zodpovedá zamestnávateľ; ak zamestnanec vzhľadom na charakter pracovnej činnosti využíva tieto oddychové priestory, expozícia vibráciám pôsobiacim na celé telo v týchto priestoroch  sa musí znížiť na úroveň primeranú  účelu a podmienkam používania týchto priestorov, s výnimkou prípadov, ktoré nie je možné ovplyvniť,
osobitné pracovné podmienky ako napr. nízka teplota a vlhkosť,
v čo najväčšej miere informácie získané zo zdravotného dohľadu vrátane publikovaných informácií. 
Zamestnávateľ na základe posúdenia rizika určí, ktoré opatrenia sa musia prijať v súlade s § 4 a 5 tohto nariadenia vlády; posúdenie rizika musí byť v písomnej forme a môže obsahovať zdôvodnenie zamestnávateľa, že povaha a rozsah rizík súvisiacich s vibráciami  nevyžaduje ďalšie podrobnejšie  posúdenie rizika; posúdenie rizika sa pravidelne aktualizuje, najmä ak sa uskutočnili významné zmeny, ktoré mohli spôsobiť jeho neaktuálnosť, alebo ak výsledky lekárskej preventívnej prehliadky ukázali, že je to potrebné.  

§ 4
Opatrenia na odstránenie alebo zníženie expozície

 Riziká vznikajúce z expozície vibráciám sa odstraňujú alebo znižujú na najnižšiu možnú mieru na zdroji v súlade s technickým pokrokom a dostupnosťou technických opatrení; zníženie týchto rizík sa zakladá na všeobecných zásadách prevencie ustanovených v osobitných predpisoch).     
(2)	Ak posúdenie rizika podľa § 3 preukáže prekročenie akčných hodnôt vibrácií, uvedených v  prílohe č. 3, zamestnávateľ zostaví a vykoná program technických alebo organizačných opatrení so zámerom čo najviac znížiť expozíciu vibráciám a čo najviac znížiť sprevádzajúce riziká, berúc osobitne do úvahy
iné metódy práce, ktoré znížia expozíciu vibráciám,
výber vhodného pracovného prostriedku s vhodným ergonomickým dizajnom,  ktorý spôsobuje najmenšie možné vibrácie vzhľadom na prácu, ktorá sa  má vykonať,
c)	zabezpečenie pomocného zariadenia, ktoré znižuje riziko poškodení spôsobených vibráciami, ako sú sedadlá, ktoré účinne znižujú prenos vibrácií na celé telo a držadlá, ktoré znižujú vibrácie prenášané na ruky; k opatreniam na zníženie alebo odstránenie expozície môžu prispieť aj osobné ochranné pracovné prostriedky na ochranu pred vibráciami pôsobiacimi na ruky a osobné ochranné pracovné prostriedky vo forme tlmiacich materiálov medzi zdrojom vibrácií a miestom kontaktu s telom zamestnanca na ochranu pred miestnymi vibráciami,
vhodné spôsoby údržby pracovných prostriedkov, pracoviska a zariadení na pracovisku, 
návrh a rozmiestnenie pracoviska a pracovných miest,
 primerané informácie a odborný výcvik zamestnancov) zameraný na správne zaobchádzanie s pracovným zariadením, aby sa znížila ich expozícia vibráciám na najnižšiu možnú mieru,
obmedzenie dĺžky trvania a úrovne pôsobiacich vibrácií, 
vhodný pracovný režim s primeraným trvaním odpočinku, 
zabezpečenie odevu na ochranu zamestnancov vystavených chladu a vlhku.
 Zamestnanci nemôžu byť exponovaní vibráciám prekračujúcim limitnú hodnotu; ak aj napriek opatreniam, ktoré prijal zamestnávateľ, je limitná hodnota  expozície prekročená, zamestnávateľ okamžite podnikne kroky na zníženie expozície pod limitnú hodnotu; určí príčiny prekročenia limitnej hodnoty expozície a na ich základe  zmení a doplní ochranné a preventívne opatrenia tak, aby nedošlo k jej opätovnému prekročeniu. 
(4)	Zamestnávateľ  prispôsobí opatrenia požiadavkám  zamestnancov osobitných skupín.

§ 5
Informovanie a výcvik zamestnancov

Zamestnávateľ zabezpečí, aby zamestnanci, ktorí sú pri práci vystavení rizikám z  vibrácií, alebo ich zástupcovia, dostali informácie a výcvik súvisiace s výsledkami posúdenia rizika ustanoveného v § 3, týkajúce sa najmä
opatrení prijatých na uplatňovanie tohto nariadenia vlády, aby sa odstránili alebo na najnižšiu možnú mieru znížili riziká z vibrácií,
limitných hodnôt expozície a akčných hodnôt  expozície,
výsledkov posúdenia a merania vibrácií, vykonaných podľa § 3 a možných poškodení vznikajúcich z používania pracovných prostriedkov, 
dôvodov a spôsobov identifikovania a ohlasovania príznakov poškodenia zdravia,
okolností, za akých majú zamestnanci nárok na lekársku preventívnu prehliadku.  

§ 6
Konzultácie a účasť zamestnancov

Konzultácie a účasť zamestnancov alebo ich zástupcov pri riešení problematiky bezpečnosti a ochrany zdravia pri práci s vibráciami sa konajú v súlade s príslušnými ustanoveniami osobitného predpisu.)  

§ 7
Zdravotný dohľad

(1) Zamestnávateľ zabezpečí primeraný zdravotný dohľad pre zamestnancov, ak  výsledok posúdenia rizika vykonaný podľa § 3 preukazuje riziko pre ich zdravie; podrobnosti o lekárskej preventívnej prehliadke a zdravotnom zázname sú upravené v osobitných predpisoch.)

(2)  Lekárske preventívne prehliadky, ktorých výsledky sa berú do úvahy pri uplatňovaní preventívnych opatrení na danom pracovisku, sú určené na prevenciu a rýchlu diagnostiku akéhokoľvek poškodenia zdravia  v súvislosti s expozíciou vibráciám; takéto prehliadky sa uskutočnia, ak 
a)	expozícia zamestnancov vibráciám je taká, že sa môže určiť súvislosť medzi touto expozíciou a identifikovanou chorobou alebo škodlivými účinkami na zdravie, 
b)	je pravdepodobné, že choroba alebo účinky sa objavia za určitých  pracovných podmienok zamestnancov a
c)	existujú vyšetrovacie metódy na zistenie  choroby alebo škodlivých účinkov na zdravie.

(3) Zamestnanci exponovaní vibráciám presahujúcim hodnoty ustanovené v prílohe č. 3 majú nárok na lekársku preventívnu prehliadku podľa odseku 1; každý zamestnanec, ktorý sa podrobí lekárskej preventívnej prehliadke má vytvorený alebo aktualizovaný osobný zdravotný záznam, ktorý obsahuje výsledky vykonanej lekárskej preventívnej prehliadky; zdravotné záznamy) sú dôverné a uchovávajú sa po dobu 20 rokov od skončenia práce v riziku expozície vibráciám; kópie príslušných záznamov sa na požiadanie poskytnú lekárovi zamestnanca a príslušnému orgánu na ochranu zdravia;) každý zamestnanec má na požiadanie prístup k svojmu zdravotnému záznamu. 

(4) Ak sa ako výsledok lekárskej preventívnej prehliadky zistí, že zamestnanec má chorobu alebo poškodenie zdravia, ktoré lekár alebo iný odborník v oblasti pracovného lekárstva považuje za výsledok expozície vibráciám pri práci
a)	lekár alebo iná príslušne kvalifikovaná osoba informuje zamestnanca o výsledkoch, ktoré sa zamestnanca osobne týkajú; zamestnanec dostane predovšetkým informácie a odporúčania  týkajúce sa  lekárskej preventívnej prehliadky, ktorej by sa mal podrobiť po skončení práce v riziku vibrácií,
b)	zamestnávateľovi sa oznámia všetky významné nálezy lekárskych preventívnych prehliadok, pričom sa zohľadní lekárske tajomstvo.
c)	zamestnávateľ
1.	preskúma posúdenie rizika, ktoré vykonal podľa § 3, 
2.	preskúma opatrenia ustanovené na odstránenie alebo zníženie rizík podľa § 4,
3.	vezme do úvahy odporúčania odborníka v oblasti pracovného lekárstva  alebo iného príslušne kvalifikovaného odborníka alebo príslušného orgánu na ochranu zdravia pri vykonávaní opatrení požadovaných na odstránenie alebo zníženie rizika podľa § 4 vrátane možnosti preradiť zamestnanca na inú prácu, pri ktorej nie je riziko ďalšej expozície,
4.	zabezpečí ďalší zdravotný dohľad a vyhodnotenie zdravotného stavu všetkých ďalších zamestnancov, ktorí mali podobnú expozíciu; v takýchto prípadoch môže príslušný lekár alebo odborník v oblasti pracovného lekárstva alebo príslušný orgán na ochranu zdravia odporučiť, aby sa zamestnanci, exponovaní vibráciám, podrobili lekárskemu vyšetreniu. 

§ 8
Základné požiadavky na meranie vibrácií a vyhodnotenie výsledkov meraní

(1)	Pri meraní a hodnotení vibrácií sa postupuje podľa platných slovenských technických noriem) v súlade s požiadavkami tohto nariadenia vlády; merací reťazec prístrojov musí  byť kalibrovaný pred meraním a po meraní.

(2)	Ak sa meranie uskutočňuje počas vhodne zvolených krátkodobých intervalov (ďalej len „vzorkovanie“); výber vzoriek musí byť reprezentatívny, aby výsledok merania charakterizoval expozíciu.

(3)	Výsledky merania sa musia doplniť o neistotu merania stanovenú v súlade s metrologickou praxou.

(4)	Namerané hodnoty určujúcich veličín musia umožniť zistenie, či sa neprekročili limitné hodnoty expozície a akčné hodnoty expozície uvedené v prílohe č. 3; limitná hodnota expozície alebo akčná hodnota expozície nie je prekročená, ak nameraná alebo z nameranej odvodená hodnota určujúcej veličiny zväčšená o kladnú hodnotu neistoty neprekračuje limitnú hodnotu expozície alebo akčnú hodnotu expozície; uvedené sa vzťahuje aj na akčnú hodnotu expozície.

(5)	Pri prenose vibrácií na obidve ruky sa meranie musí urobiť pre každú ruku; expozícia je určená vyššou hodnotou, pričom sa uvedú hodnoty pre obe ruky.

(6)	Zamestnanci  alebo zástupcovia zamestnancov sa môžu zúčastniť na meraní, ak svojou prítomnosťou neovplyvnia výsledky merania. 

(7)	Ak je podozrenie, že výsledky merania sú nesprávne alebo ak sa na pracovisku uskutočnili zmeny, ktoré by ich mohli ovplyvniť, musí sa vykonať nové meranie.

§ 9
Záznamy o posúdení a meraní vibrácií

(1)	Zamestnávateľ vedie záznamy o posúdení alebo meraní vibrácií, uchováva ich 20 rokov od skončenia práce zamestnanca v riziku expozície vibráciám a  umožňuje k  nim prístup zamestnancovi alebo zástupcom zamestnancov, lekárovi poskytujúcemu zdravotnú starostlivosť a príslušnému orgánu na ochranu zdravia.

(2)	Záznamy o výsledkoch posúdenia alebo merania vibrácií obsahujú
a)	meno, priezvisko a dátum narodenia zamestnanca,
b)	pracovisko, profesiu a pracovné zaradenie,
c)	dátumy začatia  a skončenia výkonu práce s pôsobením vibrácií prípadne jej jednotlivých etáp,
d)	výsledky merania vibrácií, ktorým bol zamestnanec vystavený za každé sledované obdobie.

(3) Zamestnávateľ po skončení svojej činnosti, alebo zrušení pracoviska odovzdá záznamy o posúdení alebo meraní vibrácií príslušnému orgánu na ochranu zdravia.  

§ 10
Prevádzkový poriadok

Prevádzkový poriadok zamestnávateľa na účely tohto nariadenia vlády obsahuje najmä
a)	pracovné postupy pre jednotlivé pracovné činnosti,
b)	spôsob informovania a oboznamovania zamestnancov o rizikách spojených s vykonávaním práce s expozíciou vibráciám vrátane preventívnych a ochranných opatrení.
§ 11
Prechodné obdobia

Zamestnávatelia  používajúci pracovné zariadenia, ktoré získali pred 6. júlom 2007 a ktoré neumožňujú dodržiavanie limitných hodnôt expozície, môžu po konzultáciách so zamestnávateľom a zástupcom zamestnancov a príslušným orgánom na ochranu zdravia využiť prechodné obdobie  na používanie týchto pracovných zariadení do 6. júla 2010, pričom je potrebné vykonať príslušné opatrenia podľa § 4 ods. 3; v poľnohospodárstve a lesníctve, je možné predĺžiť prechodné obdobie maximálne do 6. júla 2009.
 
§ 12
Výnimky

(1) V prípade lodnej a leteckej dopravy sa v odôvodnených prípadoch pôsobenia vibrácií na celé telo môže poskytnúť výnimka z požiadavky plnenia § 4 ods. 3; o túto výnimku musí zamestnávateľ požiadať príslušný orgán na ochranu zdravia a preukázať, že využil všetky možné technické a organizačné opatrenia na splnenie požiadaviek  § 4 ods. 3.

(2) Ak sú zamestnanci exponovaní vibráciám, ktoré zvyčajne neprekračujú akčné hodnoty   uvedené v prílohe č. 3, no tieto vibrácie sa z času na čas značne menia a príležitostne môžu prekročiť limitné hodnoty, na takéto prekročenie je možné poskytnúť výnimku z  § 4 ods.  3, ak zamestnávateľ preukáže, že priemerné hodnoty expozície počas pracovného týždňa sú nižšie ako limitné hodnoty a že riziká z tohto typu expozície vibráciám pri práci sú nižšie než tie, ktoré vznikajú v dôsledku expozície dosahujúcej limitné hodnoty .

 (3) Výnimku podľa odsekov 1 a 2 je možné poskytnúť po konzultáciách so zamestnávateľom a zástupcom zamestnancov a príslušným orgánom na ochranu zdravia; táto výnimka musí byť doplnená o podmienky, ktoré vzhľadom na osobitné okolnosti zaručujú, že výsledné riziká budú znížené na najnižšiu možnú mieru a dotknutí zamestnanci budú podrobení zvýšenému zdravotnému dohľadu; výnimka musí byť prehodnocovaná každé štyri roky a odvolaná hneď, akonáhle pominú okolnosti, ktoré viedli k jej poskytnutiu.

§ 13
Prevzatie právnych aktov Európskych spoločenstiev

Týmto nariadením sa preberá právny akt Európskych spoločenstiev uvedený v prílohe č. 1.

§ 14
Účinnosť

Toto nariadenie vlády nadobúda účinnosť 1. júla 2005.

Príloha č.1
k nariadeniu vlády  č. ......./2005 Z. z.

Zoznam preberaných právnych aktov Európskych spoločenstiev a Európskej únie

1.	Smernica Rady 2002/44/ES z 25.júna 2002 o minimálnych zdravotných a bezpečnostných požiadavkách vyplývajúcich z vystavenia pracovníkov rizikám vzniknutým pôsobením fyzikálnych faktorov (vibrácie).

Príloha č. 2 k nariadeniu vlády  č. ......./2005Z. z.

Definície pojmov

1.	Vibrácie, mechanické kmitanie, je pohyb mechanickej sústavy alebo jej časti, pri ktorom veličina  popisujúca jej pohyb alebo polohu je striedavo väčšia a  menšia ako určitá  rovnovážna alebo vzťažná hodnota tejto veličiny.
2.   Otras je náhla jednorazová alebo opakovaná zmena veličiny popisujúcej vibrácie. 
3.   Vibrácie prenášané na ruky sú vibrácie, ktoré sa  prenášajú na jednu alebo obidve ruky z rukovätí strojov a náradia alebo z povrchu predmetov držaných rukou11).  
4.  Vibrácie prenášané na celé telo sú vibrácie, ktoré  sa prenášajú  na stojacu, sediacu  alebo ležiacu osobu ako celok cez  oporný povrch.12) 
5.  Miestne vibrácie sú vibrácie,  ktoré  sa  nemôžu  označiť ako vibrácie prenášané na celé telo, ani ako vibrácie prenášané na ruky, a prenášajú sa na  určitú časť tela. 
6. Okamžité zrýchlenie vibrácií je hodnota časovej funkcie okamžitého zrýchlenia vibrácií vo zvolenom čase ti.
Značka : a(ti)
Jednotka : m.s-2
7. 	Zrýchlenie vibrácií; priebežné zrýchlenie vibrácií je efektívna hodnota zrýchlenia určená pri uplatnení exponenciálnej časovej váhovej funkcie podľa vzťahu

kde  a(t) je časová funkcia  zrýchlenia,
      	      je exponenciálna časová váhová funkcia,
       	     je  časová konštanta a interval priemerovania,
       	t   je priebežný čas,      
     	t0  je čas pozorovania (merania).
  	Značka: a
Poznámka: Uplatnenie exponenciálnej časovej váhovej funkcie je násobenie druhej mocniny časovej funkcie fyzikálnej veličiny exponenciálnou funkciou s definovanou časovou konštantou. Často používané časové váhové funkcie pri meraní zrýchlenia sú Slow (S) a Fast (F) s časovými konštantami  1,0 s a 0,125s.  Použitie časových váhových funkcií sa vyjadruje v značke indexom F alebo S, alebo použitou časovou konštantou, napr 10s. Uvedenie veličiny bez indexu znamená pri vibráciách použitie S.
8.  Vážené zrýchlenie vibrácií je zrýchlenie vibrácií korigované frekvenčnou váhovou funkciou 11)12)13)podľa druhu prenosu vibrácií.
Značka:  aw (vibrácie prenášané na celé telo)
  	ahw (vibrácie prenášané na ruky)
Jednotka: m.s-2
9.	Ekvivalentné zrýchlenie vibrácií je efektívna hodnota zrýchlenia vibrácií určená vzťahom
 aeq,T = 

kde 	a(t) je časová funkcia okamžitého zrýchlenia vibrácií,   
T je časový interval priemerovania zrýchlenia vibrácií, T = t2 -t1.
Značka: aeq,T
Jednotka: m.s-2
10. 	Ekvivalentné vážené zrýchlenie vibrácií je ekvivalentné  zrýchlenie vibrácií získané použitím  zvolenej frekvenčnej váhovej funkcie na časovú funkciu okamžitého zrýchlenia vibrácií.
Značka : aweq,T
Jednotka: m.s-2
Poznámky: 1) Ak sa zrýchlenie vibrácií meria v tretinooktávových pásmach, možno  váženú hodnotu zrýchlenia vibrácií získať uplatnením frekvenčne príslušných váhových faktorov  na namerané hodnoty12).
		        2) Ekvivalentné zrýchlenie vibrácií (vážené i nevážené) určené v časovom intervale T možno prepočítať na iný časový interval Tn podľa vzťahu

aweq,Tn = (T/Tn)1/2.aweq,T

kde  aweq,Tn  je prepočítané ekvivalentné  zrýchlenie vibrácií na  časový  interval Tn.
11. 	Normalizované zrýchlenie vibrácií je ekvivalentné vážené  zrýchlenie vibrácií prepočítané podľa bodu 10 na normalizované trvanie  pracovnej zmeny  Tn =  8h. 
Značka: aweq,8h
Jednotka: m.s-2
12. Výsledné zrýchlenie vibrácií, veľkosť vektora zrýchlenia vibrácií je zrýchlenie vibrácií vypočítané z ekvivalentných vážených hodnôt zrýchlení vibrácií v definovaných smeroch  súradnicového systému a z príslušných hodnotiacich faktorov  podľa vzťahu
av = [(kx.axweq)2 + (ky.ayweq)2 + (kz.azweq)2]0,5
       kde kx, ky, kz  sú hodnotiace faktory v smere súradnicových osí, 
axweq je vážené ekvivalentné zrýchlenie vibrácií  v smere súradnicovej osi x,      
              ayweq, azweq  je vážené ekvivalentné zrýchlenie vibrácií  v smere súradnicových osí y   a  z.
Značka: av
Jednotka: m.s-2
Poznámka: V prípade potreby sa doplnia ďalšie zaužívané indexy, napr.: av,4h ,
ahv,8h  pričom sa „eq“,  „w“ v indexe neuvádza.
Hodnotiace faktory vyjadrujú závažnosť pôsobenia vibrácií v smere rôznych osí.
13. 	Maximálne zrýchlenie vibrácií je maximálna hodnota priebežného zrýchlenia vibrácií vo zvolenom časovom intervale T pri  časovej váhovej funkcii S.
Značka: amax,T
Jednotka: m.s-2
14. Expozícia vibráciám, vystavenie vibráciám pri práci je expozícia zamestnanca pôsobeniu vibrácií počas  určitého časového intervalu.
15. Normalizovaný časový interval je časový interval, na ktorý sa  vzťahuje príslušná  fyzikálna veličina. Referenčný časový interval pre pracovný čas je 8 hodín.
16. Určujúca veličina je veličina kvantitatívne charakterizujúca vibrácie 
17. Akčná hodnota expozície je hodnota určujúcej veličiny vibrácií v pracovnom prostredí, pri ktorej pravdepodobne vzniká riziko pre zdravie a bezpečnosť v dôsledku pôsobenia vibrácií a pri prekročení ktorej sa musia vykonávať opatrenia na  zníženie expozície. V značke veličiny je index A, napr.: av,8h,A
18. Limitná hodnota expozície je taká hodnota určujúcej veličiny, ktorá nemôže byť u zamestnanca počas pracovnej zmeny prekročená. V značke veličiny je index L, napr.: av,8h,L

				 				Príloha č.3 k nariadeniu vlády č. ......./2005 Z. z.

Limitné hodnoty a akčné hodnoty určujúcich veličín vibrácií pri práci

1. Určujúce veličiny
1.1.  Určujúcimi veličinami vibrácií, ktoré sú rizikom pre zdravie a bezpečnosť zamestnancov v pracovnom prostredí sú
       a) pre vibrácie prenášané na ruky14) : výsledné normalizované zrýchlenie vibrácií vo frekvenčnom rozsahu 5,6 Hz až 1400 Hz (váhový filter na ruky Wh),
       b) pre vibrácie prenášané na celé telo 12) : normalizované zrýchlenie vibrácií v smere osi s najvyššou hodnotou veličiny: 1,4awx,8h ,  1,4awy,8h , awz,8h ; pri použití doplnkovej metódy 12)  určujúcimi veličinami vibrácií sú aj maximálna hodnota priebežného váženého zrýchlenia a ekvivalentné vážené zrýchlenie; frekvenčný rozsah je 0,5Hz až 80 Hz (váhový filter Wk pre os z a Wd  pre osi x, y)
  c) pre miestne vibrácie: normalizované zrýchlenie v tretinooktávových pásmach v smere osi v ktorej dosahuje najvyššiu hodnotu, frekvenčný rozsah je 1 Hz až 1000 Hz..
1.2. Ekvivalentné vážené zrýchlenie vibrácií,  pôsobiacich počas pracovného dňa kratší alebo dlhší čas ako 8 hodín, sa prepočítajú  na normalizované hodnoty podľa bodu  10 prílohy  č.2.

2.  Prenos vibrácií na ruky

2.1. Limitná hodnota výsledného normalizovaného  zrýchlenia vibrácií prenášaného na ruky  ahv,8h,L je 5 m.s-2.
2.2. Akčná hodnota výsledného normalizovaného  zrýchlenia vibrácií prenášaného na ruky  ahv,8h,a je  2,5 m.s-2.
2.3. Akčná  hodnota ekvivalentného výsledného zrýchlenia vibrácií pôsobiacich na ruky kratšie ako 20 minút ahv,a je 12,25 m.s-2.
2.4.  Pri výpočte výsledného zrýchlenia pôsobiaceho na ruky sa použijú hodnotiace faktory  kx = ky = kz = 1. 

3.  	Prenos vibrácií na celé telo

3.1. Vibrácie, ktoré sa prenášajú na celé telo, sa určujú na  sedacej podložke  sediaceho zamestnanca alebo na  podlahe  stojaceho zamestnanca vo frekvenčnom rozsahu určenom príslušným váhovým filtrom12). 
3.2.  Limitná hodnota normalizovaného  zrýchlenia vibrácií prenášaného na celé telo v smere osi s maximálnym prenosom je 1,15 m.s-2.
        Maximálny prenos zrýchlenia je v smere tej osi v ktorej hodnota 1,4awx,8h, 1,4awy,8h,  awz,8h    je najvyššia. 
Pri rovnosti hodnôt aspoň v dvoch osiach sa hodnotí výsledné zrýchlenie vibrácií.
3.3. Akčná hodnota normalizovaného zrýchlenia prenášaného na celé telo je 0,5 m.s-2.
3.4. Akčná hodnota ekvivalentného zrýchlenia vibrácií  prenášaných na celé telo s trvaním  kratším ako  10 minút   je 3,5  m.s-2.
3.5. Limitná hodnota aj akčné hodnoty pre vibrácie chrbtovej opierky sú rovnaké ako pre vibrácie prenášané na celé telo. Vibrácie chrbtovej opierky sa posudzujú s frekvenčnou váhovou funkciou Wc, pričom  kx = 0,8,  ky = kz = 0.  
3.6. Ak pri vykonávaní práce dochádza alebo môže dôjsť k rušeniu práce vplyvom celkových vibrácií, znižujú sa akčné hodnoty určené podľa ods. 3.3 a 3.4 vynásobením korekčným činiteľom podľa tab. 1.

Tabuľka č .1  Korekčné činitele pre celkové vibrácie  
Pracovisko / druh vykonávanej práce	korekčný činiteľ	
Administratívne práce	0,1	
Fyzická práca náročná na presnosť a náročná práca na stacionárnych strojoch, ak sú vibrácie prenášané z iných pracovísk	
0,16	
Fyzická práca náročná na presnosť a sústredenie				0,32	
Riadenie samohybných strojov a motorových vozidiel			0,71	

3.7.	Ak dochádza k rušeniu práce pri  nižších hodnotách vibrácií ako určuje ods. 3.6 a sú závažné dôvody na to, aby sa takéto rušenie odstránilo (napr. operačné sály, náročné lekárske ošetrenie, presné laboratóriá, kancelárie pre náročnú riadiacu prácu, a pod.), postupuje sa pri meraní, hodnotení a odstraňovaní  vibrácií podľa technických noriem12),13) tak, aby práca mohla byť vykonávaná  s čo najmenším rušením.
3.8. Akčná hodnota normalizovaného vertikálneho zrýchlenia prenášaného na celé telo vo frekvenčnej oblasti 0,08 až 0,63 Hz (napr. vibrácie na mieste obsluhy samohybných strojov, vyvolávajúce kinetózu; chorobu z pohybu) je  0,5 m.s-2. Pri hodnotení sa používa frekvenčné váženie Wf.  Vibrácie s frekvenciou nižšou ako 1 Hz sa nehodnotia na lodiach. 

4. Miestne vibrácie
4.1	Limitná hodnota normalizovaného zrýchlenia miestnych vibrácií v tretinooktávových pásmach so strednou frekvenciou l Hz až 1000 Hz v smere osi s najväčším  prenosom pri  kx = ky = kz = 1, je ateq,8h,L = 0,2 m.s-2.
4.2. Akčná hodnota normalizovaného zrýchlenia miestnych vibrácií v tretinooktávových pásmach so strednou frekvenciou l Hz až 1000 Hz v smere osi s najväčším  prenosom pri  kx = ky = kz = 1, je ateq,8h,a = 0,1 m.s-2.